Roņu sala
Roņu sala jeb Ruhnu (igauņu: Ruhnu, zviedru: Runö — nosaukums tiek saistīts ar skandināvu rūnām) ir Igaunijai piederoša sala Rīgas līcī. Sala ietilpst Sāremā apriņķī, kur tā veido atsevišķu Ruhnu pagastu. Roņu salas platība ir 11,88 km², tajā dzīvo 88 iedzīvotāju (2023). Roņu salā no aizvēsturiskiem laikiem līdz 1944. gadam dzīvoja zviedri, pēc Otrā pasaules kara to sāka apdzīvot igauņi. Pēc tam salas iedzīvotāju sastāvs vairākas reizes gandrīz pilnībā mainījās.